Diari Oficial de la Generalitat Valenciana


Sumari del DOGV 6459, del 14-02-2011 (2011/1496)

Informació pública conjunta del projecte bàsic, estudi d'impacte ambiental i estudi d'integració paisatgística Clau DG 567, Ordenació del parc litoral Santa Pola-Torrevieja (Alacant).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1496


Organisme emissor
:   Conselleria d'Infraestructures i Transport

Tipus de document
:   Anunci

Informació pública conjunta del projecte bàsic, estudi d'impacte ambiental i estudi d'integració paisatgística Clau DG 567, Ordenació del parc litoral Santa Pola-Torrevieja (Alacant). [2011/1496]  
De conformitat amb el que establixen l'article 86 de la Llei de Règim Jurídic per a les Administracions Públiques i de Procediment Administratiu Comú, la Llei 30/1992, de 26 de novembre, així com els articles 42 i següents de la Llei 22/1988, de 28 de juliol, de Costes i els seus concordants articles 85 i següents del Reial Decret 1471/1989, d'1 de desembre, pel qual s'aprova el Reglament General per al Desenvolupament i Execució de la llei esmentada.  
El període d'informació pública s'obri als efectes de la legislació general, legislacions sectorials, així com als efectes ambientals, en aplicació de l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, de l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el reglament i finalment als efectes paisatgístics per aplicació de la Llei 4/2004, de 30 de juny, de la Generalitat Valenciana d'Ordenació del Territori i Protecció del Paisatge, i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
D'acord amb les facultats conferides en l'article 16 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, se sotmet a informació pública conjunta, per un període de 30 dies hàbils, el projecte bàsic, l'estudi d'impacte ambiental i l'estudi d'integració paisatgística de l'ordenació del parc litoral Santa Pola-Torrevieja (Alacant).  
Durant este termini, els interessats podran examinar la documentació esmentada i presentar al·legacions.  
Llocs d'exposició  
València: Conselleria d'Infraestructures i Transport. Direcció General de Ports, Aeroports i Costes (Divisió de Ports i Costes): Divisió de Ports, Aeroports i Costes, av. de Blasco Ibáñez, número 50, segona planta, València 46749.  
Santa Pola: Ajuntament, plaça de la Constitució, número 1, 03418 Santa Pola (Alacant).  
Elx: Ajuntament, plaça de Baix, número 1. 03707 Elx (Alacant).  
Guardamar del Segura: Ajuntament, plaça de la Constitució, número 5, 03255 Guardamar del Segura (Alacant).  
San Fulgencio: Ajuntament, plaça de la Constitució, número 26, 03842 San Fulgencio (Alacant).  
Torrevieja: Ajuntament, plaça de la Constitució, número 1, 03622 Torrevieja (Alacant).  
València, 19 de gener de 2010.- El director general de Ports, Aeroports i Costes: Carlos Eleno Carretero.